సిరందాసు వెంకట రామారావు

**సిరందాసు వెంకట రామారావు,** (జ 1936) భారత సంతతికి చెందిన బ్రిటిష్ చిత్రకారుడు. యస్వీ రామారావు గా ప్రసిద్ధుడు.  ఇంకను క్యూబిస్ట్ చిత్రకళలో ప్రావీణ్యుడు. 1962లో కామన్వెల్త్ ఫెలోషిప్ పొందాడు. భారత ప్రభుత్వం అతనికి దేశంలోని నాల్గవ అత్యున్నత పురస్కారమైన పద్మశ్రీ యిచ్చి సత్కరించింది.

## జీవిత విశేషాలు
అతని తండ్రి చెక్కతో శిల్పాలు చేసేవాడు. తరువాత నిర్మాణ పని చేసేవాడు. వెంకట రామారావు  ఆంధ్రప్రదేశ్ రాష్టంలోని కృష్ణా జిల్లాకు చెందిన గుడివాడ లో 1936లో జన్మించారు. అకౌంటింగ్, బ్యాంకింగ్ లలో 1955లో ఆంధ్ర విశ్వవిద్యాలయం నుండి పట్టాను పొందాడు. ఆ కాలంలో గుడివాడలో కె. వేణుగోపాల్ వద్ద శిక్షణ పొందాడు. మాధవపెద్ది గోఖలే సలహా మేరకు చెన్నైలోని అడయార్ కళాక్షేత్రంలో కె. శ్రీనివాసులు వద్ద కొద్దికాలం జానపద చిత్రకళలో శిక్షణ పొంది, అనంతరం ఉన్నత విద్య కోసం మద్రాసు స్కూల్ ఆఫ్ ఆర్ట్స్ అండ్ క్రాఫ్ట్స్ (గవర్నమెంట్ కాలేజ్ ఆఫ్ ఫైన్ ఆర్ట్స్, చెన్నై) చేరాడు. 1959లో ఫైన్ ఆర్ట్స్ డిగ్రీని పొందాడు. అదే విధంగా ఎకనమిక్స్ ను అభ్యసించి ఆంధ్ర విశ్వవిద్యాలయం నుండి డిగ్రీని పొందాడు.

అతను చెన్నైలో ప్రసిద్ధ చిత్రకారుడు కె.సి.ఎస్.పణికేర్ తో కలసి పనిచేసాడు. అతను 1959లో న్యూఢిల్లీ వెళ్ళాడు. అక్కడ భారత ప్రభుత్వ రీసెర్చ్ ఫెలోషిప్ పొంది 1962 వరకు అక్కడనే ఉన్నాడు. ఆ సంవత్సరం కామన్వెల్త్ ఫెలోషిప్ పొందాడు. తరువాత ఆయాన్ యునైటెడ్ కింగ్ డం కు వెళ్ళి  అక్కడ స్లాడ్ స్కూల్ ఆఫ్ ఫైన్ ఆర్ట్స్, యూనివర్శిటీ ఆఫ్ లండన్ లలో 1965 వరకు విలియం కోల్డ్‌స్ట్రీమ్‌ అద్వర్యంలో  చదివాడు. తరువాత రెండు సంవత్సరాలు  లండన్ కంట్రీ కౌన్సిల్ లో పెయింటింగ్, డ్రాయింగ్ ఉపాధ్యాయునిగా పనిచేసాడు. తరువాత 1967లో యు.ఎస్ వెళ్ళి 1969లో చిన్‌సిన్నాటి విశ్వవిద్యాలయంలో  ఫైన్ ఆర్ట్స్ లో మాస్టర్స్ డిగ్రీని పొందాడు.అక్కడ అతను  టీచింగ్ అసిస్టెంటుగా 1969 వరకు పనిచేసాడు. తరువాత వెస్టెర్న్ కెంటుకీ విశ్వవిద్యాలయంలో ఫైన్ ఆర్ట్స్ విభాగంలో ప్రొఫెసరుగా పనిచేసాడు. తరువాత  చిగాగో వెళ్లాడు.

లండన్ లోని టాటా గ్యాలరీ, న్యూయార్క్ లోని మెట్రొపోలియన్ మ్యూజియం ఆర్ట్స్ నందు అతను చిత్రించిన చిత్రాలను చూడవచ్చు. ప్రపంచంలో అనేక ఆర్ట్ గ్యాలరీలలో, మ్యూజియం లలో అతను గీసిన చిత్రాలు ఉన్నాయి.

అతను చిత్రకళ, కవిత్వం పరంగా ప్రసిద్దుడు. సుగుణ ను వివాహమాడాడు. వారికి ఒక కుమార్తె (పద్మావతి) జన్మించింది. ఆమె భరతనాట్యంలో సుపరిచితురాలు  అతను ప్రస్తుతం అమెరికాలో నివసిస్తున్నాడు..

## అవార్డులు, గుర్తింపులు
* లార్డ్ క్రాప్ట్ అవార్దు - 1962  
* కామన్వెల్త్ లో ప్రతిభావంతుడైన కళాకారునిగా గుర్తింపు-1965. 
* పొట్టి శ్రీరాములు విశ్వవిద్యాలయం నుండి డాక్టరేట్.
* ఆయన జీవిత చరిత్ర అమెరికా, వాషింగ్‌టన్ లలో ప్రతిభావంతులైన విద్యావేత్తలుగా గుర్తింపబడినది. 
* భారత ప్రభుత్వం చే పద్మశ్రీ పురస్కారం - 2001.
* ఆంధ్రప్రదేశ్ ప్రభుత్వం చే వై.ఎస్.ఆర్. లైఫ్ టైం ఎచీవ్మెంట్ అవార్డ్ - 2023

## చిత్రకళా ప్రదర్శనలు
* 2013 ధూమిమాల్ గ్యాలరీ, న్యూఢిల్లీ
* 2012 ఇంద్రప్రస్థ యూనివర్సిటీ, న్యూఢిల్లీ
* 2008 హైకె పికెట్ గ్యాలరీ, వెర్సైల్స్, కెంటకీ, అమెరికా
* 2003 క్రౌన్ సెంటర్ గ్యాలరీ, లోయోలా యూనివర్సిటీ, చికాగో, ఇల్లినాయిస్, అమెరికా
* 2003 హైకె పికెట్ గ్యాలరీ, లెక్సింగ్టన్, కెంటకీ, అమెరికా
* 2002 హైకె పికెట్ గ్యాలరీ, వెర్సైల్స్, కెంటకీ, అమెరికా
* 1999 ఏక కళా ప్రదర్శన, వాల్యూస్ ఆర్ట్ సెంటర్, చెన్నై, భారతదేశం 
* 1997 ఏక కళా ప్రదర్శన, ఆంధ్ర విశ్వవిద్యాలయం, విశాఖపట్టణం, భారతదేశం
* 1997 ఏక కళా ప్రదర్శన, హైదరాబాదు ఆర్ట్ సొసైటీ, హైదరాబాదు, భారతదేశం
* 1997 ఏక కళా ప్రదర్శన, కాకతీయ విశ్వవిద్యాలయం, వరంగల్, భారతదేశం
* 1997 ఏక కళా ప్రదర్శన, ఆర్టిస్ట్స్ అండ్ జర్నలిస్ట్స్ హాల్, విజయవాడ, భారతదేశం
* 1974 ఏక కళా ప్రదర్శన, అలెన్ హౌస్ గ్యాలరీస్, లూయిస్విల్, కెంటకీ, అమెరికా
* 1971 ఏక కళా ప్రదర్శన, హంటింగ్టన్ గ్యాలరీ, హంటింగ్టన్, వెస్ట్ వర్జీనియా, అమెరికా
* 1972 ఐబీ స్పీడ్ ఆర్ట్ మ్యూజియం, లూయిస్విల్, కెంటకీ, అమెరికా
* 1972 ఏక కళా ప్రదర్శన, ఎవాన్స్‌విల్ మ్యూజియం ఆఫ్ ఆర్ట్ అండ్ సైన్స్, ఎవాన్స్‌విల్, ఇండియానా, అమెరికా
* 1972 వెస్ట్రన్ కెంటకీ యూనివర్సిటీ, బౌలింగ్ గ్రీన్, కెంటకీ, అమెరికా
* 1971 ది లివింగ్ ఆర్ట్స్ అండ్ సైన్స్ సెంటర్, లెక్సింగ్టన్, కెంటకీ, అమెరికా
* 1970 ఏక కళా ప్రదర్శన, ఎడ్జ్‌క్లిఫ్ కాలేజ్, సిన్సినాటి, ఒహాయో, అమెరికా
* 1969 ఆర్టిస్ట్స్ ప్రింట్ షో, న్యూయార్క్ స్టేట్ యూనివర్సిటీ, బింగ్హాంప్టన్, న్యూయార్క్, అమెరికా
* 1968 కాప్లీ ఆర్ట్ సొసైటీ, బోస్టన్, మసాచుసెట్స్, అమెరికా
* 1968 అంతర్జాతీయ ప్రింట్ బియేనియల్, బ్రాడ్‌ఫోర్డ్ సిటీ మ్యూజియం, యునైటెడ్ కింగ్‌డమ్
* 1968 గ్యాలరీ ఆర్టిస్ట్స్ షో, లెస్టర్ గ్యాలరీస్, లండన్, యునైటెడ్ కింగ్‌డమ్
* 1968 ఎక్స్‌పో 68, అంతర్జాతీయ కళా ప్రదర్శన, మాంట్రియాల్, కెనడా
* 1967 పునఃసమీక్షాత్మక ఏక కళా ప్రదర్శన, కామన్‌వెల్త్ ఆర్ట్ ఇన్స్టిట్యూట్, లండన్, యునైటెడ్ కింగ్‌డమ్
* 1967 రాయల్ గ్లాస్గో ఇన్స్టిట్యూట్ ఆఫ్ ఫైన్ ఆర్ట్స్, గ్లాస్గో, యునైటెడ్ కింగ్‌డమ్
* 1967 ఏక కళా ప్రదర్శన, లెస్టర్ గ్యాలరీస్, లండన్, యునైటెడ్ కింగ్‌డమ్
* 1966 కామన్‌వెల్త్ దేశాల కళాకారులు, నాటింగ్హామ్, యునైటెడ్ కింగ్‌డమ్
* 1965 ఆధునిక కళల అంతర్జాతీయ అక్షరమాల, న్యూ విజన్ సెంటర్ గ్యాలరీ, లండన్, యునైటెడ్ కింగ్‌డమ్
* 1965 కామన్‌వెల్త్ కళా సంపదలు, రాయల్ అకాడమీ, లండన్, యునైటెడ్ కింగ్‌డమ్

## చిత్రమాలిక

File:Artist SV Ramarao.jpg|యస్వీ రామారావు (జనవరి 23, 2026)
file:Famous artist SV Ramarao.jpg|యస్వీ రామారావు (జనవరి 23, 2026)



## మూలాలు

## ఇతర లింకులు

* https://www.youtube.com/live/eYZtxRcJ0bI

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:1936 జననాలు
వర్గం:ప్రవాసాంధ్రులు
వర్గం:కృష్ణా జిల్లా చిత్రకారులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:కళారంగంలో పద్మశ్రీ పురస్కార గ్రహీతలు